ΓΡΑΠΤΗ ΕΡΩΤΗΣΗ E-2105/01

υποβολή: Paulo Casaca (PSE) προς την Επιτροπή

(13 Ιουλίου 2001)

Θέμα: Συμφωνία αεροπορικών εταιριών για τον περιορισμό των δικαιωμάτων των ταξιδιωτών

Η Σύμβαση της Βαρσοβίας (άρθρα 19 και 22) και, πιο πρόσφατα, η Σύμβαση του Μόντρεαλ (άρθρο 22 σημείο 3), παρέχουν εγγυήσεις στους ταξιδιώτες για προσωρινή απώλεια των αποσκευών τους.

Ωστόσο, οι εγγυήσεις αυτές δεν αναφέρονται στο παράρτημα 1 της Ανακοίνωσης του Ευρωπαϊκού Κοινοβουλίου και του Συμβουλίου Προστασία των Επιβατών Αεροπορικών Μεταφορών στην Ευρωπαϊκή Ένωση(1).

Στην συμφωνία που συνήφθη στις 10 Μαΐου 2001 στη Λισσαβώνα από την Ένωση Ευρωπαϊκών Αεροπορικών Εταιριών, οι ενδιαφερόμενες αεροπορικές εταιρίες δεσμεύτηκαν να παράσχουν επαρκή συνδρομή προκειμένου να καλυφθούν οι εύλογες βραχυπρόθεσμες ανάγκες των επιβατών σε περίπτωση προσωρινής απώλειας των αποσκευών τους.

Στις 18 Ιουνίου 2001, οι αποσκευές του συντάκτη της παρούσας ερώτησης δεν έφθασαν στις Βρυξέλλες μετά από πτήση με την εταιρία ΤΑP από την πόλη Ponta Delgada. Η πτήση έφθασε στις 11.30 π.μ. και ο συντάκτηςποχρεώθηκε να περάσει τουλάχιστον 1 ώρα στηνπηρεσία αναζήτησης αποσκευών της εταιρίας Sabena. Επειδή έπρεπε να πετάξει από τις Βρυξέλλες με προορισμό τη Βιέννη στις 2.00μ.μ. της 19ης Ιουνίου, ερώτησε την εταιρία Sabena κατά πόσον προτίθεται να συμμετάσχει στην αγορά μιας νέας βαλίτσας σε περίπτωση κατά την οποία οι αποσκευές του δεν έφθαναν κατά τη διάρκεια της ημέρας.

Ο συντάκτης πληροφορήθηκε απόπάλληλο της εταιρίας Sabena ότι η εταιρία αποποιείται πάσης ευθύνης και ότι δεν επρόκειτο να προβεί σε οποιαδήποτε ενέργεια μέχρις ότου παρέλθουν τουλάχιστον 24 ώρες από τη στιγμή που θα έχει επίσημα δηλωθεί η απώλεια.

Αυτή η θέση τουπαλλήλου της εταιρίας Sabena βρίσκεται σε πλήρη αντίθεση με τις ευθύνες που έχουν αναλάβει τόσο η εταιρία TAP όσο και η εταιρία Sabena στα πλαίσια των συμβάσεων της Βαρσοβίας και του Μόντρεαλ, ενώ παραβιάζει και τη συμφωνία πουπέγραψαν οι ευρωπαϊκές εταιρίες πριν από ένα μήνα.

Δυστυχώς, ο συντάκτης της παρούσας ερώτησης οφείλει να επισημάνει ότι οι αεροπορικές εταιρίες επιδεικνύουν πάρα πολύ συχνά τέτοια συμπεριφορά.

Ποιές προτάσεις σκοπεύει ναποβάλει η Επιτροπή για την παρακολούθηση της εφαρμογής εκ μέρους των αεροπορικών εταιριών των συμφωνιών και συμβάσεων, είτε αυτές είναι δεσμευτικές είτε προαιρετικές·

(1) COM(2000) 365 τελικό της 21.6.2000.

Απάντηση της κας de Palacio εξ ονόματος της Επιτροπής

(6 Σεπτεμβρίου 2001)

Σύμφωνα με την εκ μέρους της ερμηνεία των διατάξεων των Συμβάσεων της Βαρσοβίας και του Μοντρεάλ, η Επιτροπή δεν θεωρεί ότι οι εν λόγω συμβάσεις καλύπτουν την περίπτωση της προσωρινής απώλειας αποσκευών. Καλύπτουν μόνο την ευθύνη των μεταφορέων σε περίπτωση οριστικής απώλειας ήλικών ζημιών. Αυτός είναι ο λόγος για τον οποίο η Επιτροπή θεωρεί, στην ανακοίνωσή της για την προστασία των επιβατών των αεροπορικών μεταφορών στην Ένωση, (στην οποία αναφέρεται το Αξιότιμο Μέλος του Κοινοβουλίου) ότι θα έπρεπε να ληφθούν μέτρα προς αρωγήν των επιβατών που πλήττονται από καθυστερημένη προώθηση των αποσκευών τους.

Οι αεροπορικές εταιρείες πρότειναν να περιληφθούν μέτρα προς τον σκοπό αυτόν στις αυτοδεσμευτικές συμφωνίες που δημοσιοποίησαν στις 10 Μαΐου 2001 στη Λισσαβώνα. Δεσμεύθηκαν να εφαρμόσουν τα μέτρα αυτά από τις 14 Φεβρουαρίου 2002, δεδομένου ότι χρειάζεται κάποιος χρόνος για να τροποποιήσουν τις διαδικασίες τους και να εκπαιδεύσουν το προσωπικό τους.

Διεξάγονται συνεννοήσεις με τις αεροπορικές εταιρείες, τις αρχές των αερολιμένων και τα κράτη μέλη της ευρωπαϊκής συνδιάσκεψης πολιτικής αεροπορίας, προκειμένου ναλοποιηθούν τα μέσα και οι διαδικασίες ελέγχου της εφαρμογής των εν λόγω αυτοδεσμευτικών συμφωνιών.

Όσον αφορά τον έλεγχο εφαρμογής των διεθνών συμβάσεων, η Κοινότητα ευθύνεται μόνον όταν η ίδια αποτελεί συμβαλλόμενο μέρος, πράγμα που δεν συμβαίνει στη Σύμβαση της Βαρσοβίας. Αντιθέτως, έχειπογράψει τη Σύμβαση του Μοντρεάλ και ανέλαβε τόσο την επικύρωσή(1) της, όσο και τη μεταφορά της στο εσωτερικό δίκαιο(2). Οι δύο αυτές προτάσεις έχουνποβληθεί στο Ευρωπαϊκό Κοινοβούλιο, το οποίο και έχει τοποθετηθεί σχετικά.

(1) COM(2000)446 τελικό.

(2) COM(2000)340 τελικό.